Victrix causa deis placuit sed victa Catoni

"Victrix causa deis placuit sed victa Catoni" est sententia hexametrica e textu carminis Lucani de bello civili saepe citata (lib. 1 v. 128). E verbis, et praecipue e rerum ordine, intellegendum est causam C. Caesaris in Bello Civili Romano, quamquam (deis adnuentibus) victricem, neque M. Catoni (qui iuxta Uticam anno 46 a.C.n. devictus mortem sibi intulit) neque Lucano ipsi placuisse.

Haec sententia (orthographia "diis" loco "deis") ad pedem Monumenti Confoederativi inscribitur quod in Coemeterio Nationali iuxta Arlington Virginiae erectum est, sculptore Mose Iacobo Ezekiel.

Categoria:Locutiones Latinae
Categoria:Bellum Civile (49-45 a.C.n.)
Categoria:Marcus Annaeus Lucanus